- Կարծում եմ, հասարակությունը պետք է սովորի զատել խոսքի ազատությունը կեղծիք ու անտեղի մեղադրանքներ հրապարակելու արատավոր ազատությունից: Եվ մենք պետք է զատենք այդ երևույթները անկախ այն հանգամանքից, թե ով է տվյալ պահին պետական իշխանության կրողը կամ որն է այդ պահին իշխող կուսակցությունը: Բացի այդ, գոյություն ունի նաև լրագրողական էթիկա, որի մասին Ձեր նշած կայքի ու թերթի ղեկավարը, ըստ ամենայնի չի էլ լսել: Թեև, ինչ էթիկայի մասին կարող է խոսք գնալ. գործ ունենք մի անձնավորության հետ, ով փաստաթղթերը կեղծելու միջոցով խուսափել է զինվորական ծառայությունից, մեղքն էլ բարդել սեփական մոր վրա: Սա առաջինը: Երկրորդը: Չկա սեփական պատիվն ու արժանապատվությունը պաշտպանելու այլ օրինական ճանապարհ, քան դատարան դիմելը` համապատասխան հայցով: Եվ այդ ճանապարհին մեզ չի կարող խանգարել ինչ-որ մեկի հիստերիկ, տղամարդուն ոչ այնքան բնորոշ պահվածքը: Մենք հետևողական ենք լինելու: Վստահ եմ, այս ամբողջ գործընթացի արդյունքում շահելու է հենց հասարակությունը: